(૧૨)મીન રાશિ – સ્ત્રી જાતિ ગૌરવર્ણ દ્વિસ્વભાવ, વિપ્રવર્ણ અને ઉત્તર દિશાની અધિષ્ઠાત્રી છે. સત્ત્વગુણી અને જળતત્વવાળી આ રાશિ બહુ સંતતિપ્રધાન હોય છે. આ રાશિના જાતકો વિનમ્ર છતાં જાગૃત, ઉદાર છતાં ગણતરીબાજ, પરિવર્તનશીલ છતાં શિસ્તપ્રિય; વ્યવહાર અને વર્તનમાં ચપળ હોય છે. આ રાશિ દ્વારા પગનો વિચાર થાય છે. સમુદ્રપ્રિય, સાગરસફરી, જળતત્ત્વોનો ક્રયવિક્રય કરનાર, યાત્રા-પ્રવાસના આયોજકો હોય છે. મહાન કલાકારો, શિલ્પીઓ, નાટ્યકરો અને રાજપ્રમુખો જેવી પ્રતિભાવાન વ્યક્તિઓનો આ રાશિમાં સમાવેશ થાય છે.